אנג'לה באסט

אנג'לה אוולין באסט (באנגלית: Angela Evelyn Bassett; נולדה ב-16 באוגוסט 1958) היא שחקנית קולנוע, מפיקה ובמאית אמריקאית. זוכת פרס גלובוס הזהב ומועמדת פרס אוסקר לשחקנית הטובה ביותר בשנת 1993 על תפקידה בתור טינה טרנר בסרט "מה זה בכלל קשור לאהבה" ופרס אוסקר לשחקנית המשנה הטובה ביותר בשנת 2023 על תפקידה בסרט הפנתר השחור: ואקאנדה לנצח בתור רמונדה, המלכה האם. בנוסף קיבלה 9 מועמדויות לפרס אמי.

ביוגרפיה
באסט נולדה בשכונת הארלם שבניו יורק וגדלה בסיינט פיטרסברג ביחד אחותה ד'ניטי אצל אמה בטי, עובדת סוציאלית במקצועה. באסט למדה ב"תיכון בוקה סייגה" בו הייתה מעודדת והשתתפה בחוג דיבייט, במועצת התלמידים הבית ספרית ובחוג דרמה. באסט למדה באוניברסיטת ייל שם סיימה תואר ראשון בשנת 1980 ב"לימודים אפרו-אמריקאים". ב-1983 קיבלה באסט תואר בוגר נוסף כשסיימה את לימודיה בהצלחה ב"בית ספר לדרמה של ייל" שבחסות האוניברסיטה. במהלך לימודיה פגשה את מי שמאוחר יותר יהיה בעלה.
לאחר לימודיה עבדה באסט כפקידת קבלה בסלון יופי ובחיפוש תמונות.

בניסיון לממש את יכולת המשחק שלה נסעה באסט לניו יורק והופיעה ב-1985 במחזה "נערה שחורה". בנוסף הופיעה בשתי הצגות של המחזאי אוגוסט וילסון - "Ma Rainey's Black Bottom" ו-"Joe Turner's Come and Gone".
את ההופעה הקולנועית הראשונה שלה ערכה באסט ב-1986 ובהמשך הופיעה בסרטים רבים בקולנוע ובטלוויזיה. בשנת 2015 אף התנסתה לראשונה בתחום הבימוי.

 קריירה 
 קולנוע 
את ההופעה הקולנועית הראשונה שלה ערכה באסט ב-1986, בסרט "תעלול קטלני", שם הופיעה בתפקיד קטן. באסט השתתפה בדרמת הפשע "החבר'ה מהשכונה", בה גילמה את ריבה דבראוקס, אמו של גיבור הסרט טר סטייל (קובה גודינג ג'וניור).
בשנת 1992 שיחקה בתפקיד ראשי בדרמה ההיסטורית של ספייק לי "מלקולם אקס"; בסרט הופיעה באסט בתור בטי שאבז, אשתו של המנהיג האפרו אמריקני מלקולם אקס (דנזל וושינגטון). בנוסף גילמה באסט את קתרין ג'קסון, אימם של "חמישיית הג'קסונים", בסדרה "הג'קסונים: חלום אמריקאי".

בשנת 1993 גילמה באסט את דמותה של זמרת הפופ טינה טרנר בדרמה המוזיקלית "מה זה בכלל קשור לאהבה", הסרט מתאר פגישתה הראשונה עם המוזיקאי וכותב השירים אייק טרנר (לורנס פישבורן) ואת קריירת הסולו המצליחה שלה בתחילת שנות השמונים.
על משחקה בסרט קיבלה באסט את פרס גלובוס הזהב ובכך הפכה לשחקנית האפרו-אמריקאית הראשונה שזוכה בפרס בקטגוריית השחקנית הטובה ביותר בסרט מוזיקלי-קומי.

ב-1995 שיחקה באסט במותחן הבדיוני של קתרין ביגלו "ימים משונים", בו הופיעה בדמותה של לורנט מייסון, שומרת ראשו של לני נרו (רייף פיינס), שוטר לשעבר המתעסק במכירת דיסקטים של מידע המכילים תחושות ורגשות של אנשים שונים. כמו כן שיחקה באסט בסרטו של פורסט ויטאקר "כמו אוויר לנשימה", ובקומדיית האימה "ערפד בברוקלין".
ב-1997 השתתפה באסט בדרמה הבדיונית של רוברט זמקיס "קונטקט" המבוססת על רומן המדע-בדיוני של קרל סייגן, וגילמה את דמותה הספרותית של רייצ'ל קונסטנטין, פוליטיקאית המייצגת את נשיא ארצות הברית ביל קלינטון.
ב-1999 שיחקה באסט בדרמה המוזיקלית של ווס קרייבן, "לנגן מהלב".

בשנת 2000 הייתה באסט שותפה להפקה המדע בדיונית לה היה שותף פרנסיס פורד קופולה, "סופרנובה"; בסרט גילמה את ד"ר אברס, אחת מששת אנשי צוות של ספינת ה"נייטינגייל 229", ספינת חלל רפואית היוצאת למבצע חיפוש והצלה בתחילת המאה ה-22.
ב-2001 שיחקה באסט במותחן "הפריצה", בו הופיעה בתור דיאן, חברתו של הדמות המרכזית בסרט ניק וולש, גנב בינלאומי מצליח וקפדן.

בשנת 2008 שיחקה בתפקיד ברנדה בראון בקומדיה "לפגוש את הבראונים" לצד טיילר פרי שגם ביים. בשנת 2009 שיחקה באסט בדרמה הביוגרפית "נוטוריוס" בו גילמה את וולטה ואלאס, אמו של הראפר הנודע הנוטוריוס בי. איי. ג'י.

בשנת 2011 שיחקה בקומדיה "לקפוץ מעל המטאטא".

בשנת 2013 שיחקה בסרט הפעולה "המטרה: הבית הלבן", בתפקיד של לין ג'ייקובס, ראש השירות החשאי של ארצות הברית. שיחקה גם בדרמת הטלוויזיה הביוגרפית "בטי וקורטה" ברשת Lifetime, בתפקיד פעילת זכויות האדם קורטה סקוט קינג, ואשתו של זוכה פרס נובל לשלום, מרטין לותר קינג.

בשנת 2016 שבה לגלם את דמותה של לין ג'ייקובס בסרט הפעולה "המטרה: לונדון" בהפקתו של ג'רארד באטלר.

בשנת 2018 גילמה את ראמונדה, המלכה האם של ווקאנדה בסרט גיבורי-על מבית מארוול קומיקס "הפנתר השחור" שבוים על ידי ראיין קוגלר, והפך במהרה לשובר קופות, שנכון לאוקטובר 2021 נכלל במקום ה-12 ברשימת הסרטים המכניסים ביותר בכל הזמנים. באותה שנה שיחקה במותחן הריגול "משימה בלתי אפשרית: התרסקות", השישי בסדרת משימה בלתי אפשרית.

בשנת 2019 שיחקה בהופעת קמע את ראמונדה בסרט "הנוקמים: סוף המשחק" ה-22 במספר בסדרת היקום הקולנועי של מארוול שביימו האחים רוסו. נכון ל-2021 הסרט עומד במקום ה-2 ברשימת הסרטים המכניסים ביותר בכל הזמנים. בהמשך אותה שנה כיכבה בקומדיה של נטפליקס "מסע של אמא". המבוסס על הספר "מה שעושה אותך שמח" מאת הנובליסט הבריטי ויליאם סוטקליף.

טלוויזיה
בשנות ה-80 ושנות ה-90 שיחקה בתפקידי אורח בסדרות הטלוויזיה "משפחת קוסבי", "תקוותו של ריאן", "סיור של חובה" ו-"הברק". ב השתתפה בסדרות הטלוויזיה "זהות בדויה" ו-"ER" שם גילמה את ד"ר קייט בנפילד במשך שתי עונות. בנוסף, דיבבה מספר דמויות בסדרות האנימציה "משפחת סימפסון" ו-"בוג'ק הורסמן".

בשנת 2002 שיחקה בתפקיד הראשי בסרט הטלוויזיה "הסיפור של רוזה פארקס". וזכתה על תפקיד זה בפרס NAACP Image לשחקנית הטובה ביותר בסרט טלוויזיה .

בשנת 2013 פורסם כי באסט הצטרפה לקאסט העונה השלישית של סדרת האימה האנתולוגית של רשת FX Networks "אימה אמריקאית" של יוצרי הטלוויזיה ראיין מרפי ובראד פלצ'וק. בעונה השלישית "אימה אמריקאית: הכישוף" בתפקיד דמותה ההיסטורית של כוהנת הוודו מארי לאבו. בעונה הרביעית "אימה אמריקאית: פריק שואו" (2014) בתפקיד דזירה דופרי, פרפומרית במופע ה"פריק שואו", אישה בעלת שלושה שדיים הנשואה ל"איש הברזל" (מייקל צ'יקליס). בעונה החמישית "אימה אמריקאית: המלון" (2015) בתפקיד שחקנית הקולנוע רמונה רויאל, המאהבת לשעבר של הרוזנת אליזבת ג'ונסון (ליידי גאגא). בעונה השישית "אימה אמריקאית: רואנוק" (2016) בתפקיד מונט תימוסה, שחקנית קולנוע אלכוהוליסטית. ב-2018 שיחקה בתפקיד אורח בעונה השמינית של הסדרה "אימה אמריקאית: אפוקליפסה".

בשנת 2016 שיחקה בסדרת הדרמה התקופתית הבריטית "קרוב לאויב" (Close to the Enemy) של רשת BBC Two, אשר עלילתה מגוללת את תקופת מלחמת העולם הראשונה. בסדרה גילמה באסט את אווה, לצידם של השחקנים ג'ים סטרג'ס, אלפרד מולינה ואלפי אלן.

בשנת 2017 התארחה בסדרות הטלוויזיה הקומיות "הבריחה מג'ורג'יה" של רשת WGN America, ו-"מומחה לכלום" בנטפליקס.

החל משנת 2018 מככבת באסט בסדרת הטלוויזיה המשטרתית של רשת FOX "מוקד 911" מבית היוצר של ראיין מרפי ובראד פלצ'וק. היא מגלמת את אתנה קרטר גרנט, מפקדת יחידת הסיור במשטרת לוס אנג'לס. בנוסף למשחקה בסדרה, באסט היא גם המפיקה של הסדרה. בספטמבר 2021 עלתה העונה החמישית בכיכובה.

עבודה כבמאית
בשנת 2015 התנסתה באסט לראשונה בתחום הבימוי כשביימה את סרט הטלוויזיה "ויטני" על-פי סיפור חייה של הזמרת המנוחה ויטני יוסטון, אותה גילמה השחקנית יאיא דה קוסטה. בשנה זו ביימה פרק מתוך הסדרה הדוקומנטרית "Breakthrough" בנשיונל ג'יאוגרפיק.

בשנת 2016 ביימה את הפרק השישי בעונה השישית של הסדרה "אימה אמריקאית: רואנוק", ואת הפרק התשיעי בעונה השביעית "אימה אמריקאית: הכת", כאשר בראשונה היא גם שיחקה.

 חיים אישיים 

באסט התחתנה בשנת 1997 עם שחקן הקולנוע קורטני בי ואנס, אותו פגשה בעת לימודיה באוניברסיטת ייל. לזוג שני ילדים אשר נולדו ב-2006.שמאל|200px|ממוזער|אנג'לה באסט עם בעלה קורטני בי ואנס, (2007)

 פילמוגרפיה 
 קולנוע 

 טלוויזיה 

פרסים ומועמדויות
פרסים ומועמדויות של אנג'לה באסטשנהפרסקטגוריהפרויקטתוצאהמקור1994פרס NAACP Imageשחקנית ראשית בסרט קולנועמה זה בכלל קשור לאהבהשחקנית משנה בסרט קולנועמלקולם אקספרס גלובוס הזהבהשחקנית הטובה ביותר בסרט קולנוע - מוזיקלי או קומדיהמה זה בכלל קשור לאהבהפרס אוסקרהשחקנית הטובה ביותרפרסי הסרטים של MTVההופעה הנשית הטובה ביותר1996פרס סאטורןהשחקנית הטובה ביותרימים משונים2000פרסי Black Reelשחקנית המשנה הטובה ביותרלנגן מהלב2001פרסי Black Reelהשחקנית הטובה ביותרבוסמן ולנהפרסי ה-BETהשחקנית הטובה ביותר2002פרס גילדת שחקני המסךההופעה הטובה ביותר של שחקנית במיני סדרה או סרט טלוויזיההבר של רוביפרסי Black Reelהשחקנית הטובה ביותר בסרט טלוויזיה או במיני סדרהפרסי ה-BETהשחקנית הטובה ביותרהפריצהפרס אמי לבידור בפריים טייםהשחקנית הראשית הטובה ביותר במיני סדרה או סרטסיפורה של רוזה פארקס2003פרסי Black Reelהשחקנית הטובה ביותרסאנשיין סטייטהשחקנית הטובה ביותר בסרט טלוויזיה או במיני סדרהסיפורה של רוזה פארקספרס NAACP Imageהשחקנית הטובה ביותר בסרט קולנועסאנשיין סטייטהשחקנית הטובה ביותר בסרט טלוויזיה, מיני סדרה או ספיישל דרמטיסיפורה של רוזה פארקספרס אמי לבידור בשעות היוםספיישל הילדים הטוב ביותרOur America2005פרסי Black Reelהשחקנית הטובה ביותר, קומדיה/מחזמרמר 3000פרס NAACP Imageהשחקנית הטובה ביותר בסרט קולנוע2007פרסי Black Reelשחקנית המשנה הטובה ביותרלחלום באותיותפרס NAACP Imageשחקנית המשנה הטובה ביותר בסרט קולנועפרסי ה-BETהשחקנית הטובה ביותר2008פרסי ה-BET2009פרסי ה-BET2012פרסי Black Reelשחקנית המשנה הטובה ביותרלקפוץ מעל המטאטאפרסי ה-BETהשחקנית הטובה ביותר2013פרסי בחירת מבקרי הטלוויזיההשחקנית הטובה ביותר בסרט/מיני סדרהבטי וקורטהפרסי ה-BETהשחקנית הטובה ביותר2014פרס גילדת שחקני המסךההופעה הטובה ביותר של שחקנית במיני סדרה או סרט טלוויזיהבטי וקורטהפרסי Black Reelהשחקנית הטובה ביותר בסרט טלוויזיה או במיני-סדרהפרס NAACP Imageהשחקנית הטובה ביותר בסרט קולנועBlack Nativityהשחקנית הטובה ביותר בסרט טלוויזיה, מיני סדרה או ספיישל דרמטיאימה אמריקאית: הכישוףבטי וקורטהפרסי ה-BETהשחקנית הטובה ביותרפרס אמי לבידור בפריים טייםשחקנית המשנה הטובה ביותר במיני סדרה או סרטאימה אמריקאית: הכישוף2015פרס אמי לבידור בפריים טייםשחקנית המשנה הטובה ביותר במיני-סדרה או סרטאימה אמריקאית: פריק שואו2016פרס NAACP Imageשחקנית המשנה הטובה ביותר בסרט קולנועשי-ראקהשחקנית הטובה ביותר בסרט טלוויזיה, מיני סדרה או ספיישל דרמטיאימה אמריקאית: המלוןפרסי Black Reelשחקנית המשנה הטובה ביותרשי-ראקהבמאי הטוב ביותר במיני סדרה או סרט טלוויזיהויטנישחקנית המשנה הטובה ביותר בסרט טלוויזיה או במיני סדרהאימה אמריקאית: המלון2017פרס NAACP Imageהשחקנית הטובה ביותר בסרט קולנועהמטרה: לונדוןפרסי Black Reelהבמאי הטוב ביותר במיני סדרה או סרט טלוויזיהאימה אמריקאית: רואנוקשחקנית המשנה הטובה ביותר בסרט טלוויזיה או במיני- סדרהפרס אמי לבידור בפריים טייםשחקנית אורחת הטובה ביותר בסדרה קומיתמומחה לכלום2018פרסי ה-BETהשחקנית הטובה ביותר2019פרס גילדת שחקני המסךהביצוע הטוב ביותר של צוות שחקנים בסרט קולנועהפנתר השחורפרסי Black Reelהשחקנית הטובה ביותר, סדרת דרמהמוקד 911פרס אמי לבידור בפריים טייםהקריין הטוב ביותרThe Flood2020פרס NAACP Imageבדרן השנההשחקנית הטובה ביותר בסדרת דרמהמוקד 911פרסי ה-BETהשחקנית הטובה ביותרפרסי Black Reelהשחקנית אורחת הטובה ביותר, סדרת קומדיהמצחיקה בשחורפרס אמי לבידור בפריים טייםהשחקנית האורחת הטובה ביותר בסדרה קומיתהקריין הטוב ביותרThe Imagineering Story2021פרס NAACP Imageהדיבוב הטוב ביותר - סרט קולנוענשמההשחקנית הטובה ביותר בסדרת דרמהמוקד 911פרסי Black Reelהדיבוב הטוב ביותרנשמהפרסי ה-BETהשחקנית הטובה ביותרפרס בחירת הקהלכוכבת הטלוויזיה של 2021מוקד 911כוכב סדרת הדרמה של 20212022פרס NAACP Imageהשחקנית הטובה ביותר בסדרת דרמההביצוע הטוב ביותר בווייס אובר (טלוויזיה)Malika The Lion Queen2023פרס גלובוס הזהבשחקנית המשנה הטובה ביותר בסרט קולנועהפנתר השחור: ואקאנדה לנצחפרס איגוד מבקרי הקולנוע האמריקאישחקנית המשנה הטובה ביותרפרסי Black Reelשחקנית המשנה הטובה ביותרפרס באפט"א לקולנועהשחקנית הטובה ביותר בתפקיד משנהפרס NAACP Imageבדרן השנהשחקנית המשנה הטובה ביותר בסרט קולנועהפנתר השחור: ואקאנדה לנצחהדיבוב הטוב ביותר - סרט קולנועונדל וויילדשחקנית הטובה ביותר בסדרת דרמהמוקד 911פרס גילדת שחקני המסךההופעה הטובה ביותר של שחקנית בתפקיד משנההפנתר השחור: ואקאנדה לנצחפרס סטלייטהשחקנית הטובה ביותר בתפקיד משנהפרס אוסקרשחקנית המשנה הטובה ביותרפרסי ה-BETהשחקנית הטובה ביותר2024פרס אמי לבידור בפריים טייםהקריין הטוב ביותרGood Night Oppyפרסי Black Reelההופעה הראשית הטובה ביותר בסדרת דרמהמוקד 911פרס סאטורןשחקנית המשנה הטובה ביותר בסרטהפנתר השחור: ואקאנדה לנצחפרס אוסקרפרס כבודפרס NAACP Imageהשחקנית הטובה ביותר בסדרת דרמהמוקד 911פרס ה-BETהשחקנית הטובה ביותרפרס אמי אמנותי לבידור בפריים טייםהקריין הטוב ביותרQueens2025פרס ה-BETהשחקנית הטובה ביותר

קישורים חיצוניים

הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:בוגרות בית הספר לדרמה של אוניברסיטת ייל
קטגוריה:בוגרי בית הספר לדרמה של אוניברסיטת ייל
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:במאיות טלוויזיה אמריקאיות
קטגוריה:במאי טלוויזיה אמריקאים
קטגוריה:מפיקות טלוויזיה אמריקאיות
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:אמריקאים שהופיעו ברשימת טיים 100
קטגוריה:זוכות פרס גרייסי
קטגוריה:זוכות פרס קריסטל
קטגוריה:זוכות פרס סאטורן לשחקנית ראשית בקולנוע
קטגוריה:זוכי פרסי ה-BET: קולנוע: השחקנית הטובה ביותר
קטגוריה:אגדות דיסני
קטגוריה:שחקנים ביקום הקולנועי של מארוול
קטגוריה:אמריקאיות שנולדו ב-1958
קטגוריה:אמריקאים שנולדו ב-1958